Handjievol boere kwytgeskeld van nuwe loonWerkers betoog in Swellendam tydens onluste in die Wes-Kaap in November verlede jaar. Foto: Nardus Engelbrecht/SAPA Mildred Oliphant, minister van arbeid, sê slegs 18 van die 1987 boere se aansoeke om kwytskelding was suksesvol. Volgens Oliphant word 4 991 werkers hierdeur geraak. Dit volg nadat Oliphant die minimumloon vir plaasweerkers na R105 per dag verhoog het na verskeie onluste in Wes-Kaapse dorpe in November en Februarie. Die nuwe loon het op 1 Maart in werking getree en is R36 meer as die vorige minimumloon van R69 per dag. Oliphant sê slegs boere wat kon bewys dat hulle hul bedrywighede sou moes staak weens die nuwe minimumloon is vrygestel. Die departement het 799 aansoeke in Februarie ontvang en 1019 in Maart.